CELEX: 62019TN0631
Language: hr
Date: 2019-09-21 00:00:00
Title: predmet T-631/19: Tužba podnesena 21. rujna 2019. – BNetzA protiv ACER-a

11.11.2019   
            
            
               HR
            
            
               Službeni list Europske unije
            
            
               C 383/69
            
         
      Tužba podnesena 21. rujna 2019. – BNetzA protiv ACER-a
      (predmet T-631/19)
      (2019/C 383/78)
      Jezik postupka: njemački
      
         Stranke
      
      
         Tužitelj: Bundesnetzagentur für Elektrizität, Gas, Telekommunikation, Post und Eisenbahnen (BNetzA) (zastupnici: H. Haller, T. Heitling, L. Reiser, N. Gremminger i V. Vacha, odvjetnici)
      
         Tuženik: Agencija Europske unije za suradnju energetskih regulatora (ACER)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odredbe tuženikove Odluke br. 2/2019 od 21. veljače 2019. navedene u nastavku i u vezi s tim donesenu Odluku br. A-003-2019 tuženikova Odbora za žalbe od 11. srpnja 2019.:
                  
                              (i)
                           
                           
                              članak 5. stavci 5. do 9. Priloga I.;
                           
                        
                              (ii)
                           
                           
                              članak 10. stavak 4. drugi dio rečenice i članak 10. stavak 5. Priloga I.;
                           
                        
                              (iii)
                           
                           
                              članak 16. stavak 2. druga rečenica i članak 16. stavak 3. točka (d) podtočka (vii) Priloga I.;
                           
                        
                              (iv)
                           
                           
                              članak 5. stavci 5. do 9. Priloga II.;
                           
                        
                              (v)
                           
                           
                              članak 17. stavak 3. točka (d) podtočka (vii.) Priloga II.;
                           
                        
                              (vi)
                           
                           
                              sve odredbe Priloga I. i II. koje se izričito odnose na odredbe navedene u točkama (i) do (v);
                           
                        
            
                  —
               
               
                  podredno, poništi u cijelosti tuženikovu Odluku br. 2/2019 od 21. veljače 2019. i u vezi s tim donesenu Odluku br. A-003-2019 tuženikova Odbora za žalbe od 11. srpnja 2019.
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe sljedeće tužbene razloge:
      
                  1.
               
               
                  Prvi tužbeni razlog: formalna nezakonitost pobijane odluke
                  ACER-ova odluka formalno je nezakonita jer je ACER donošenjem pobijane odluke prekoračio granice svoje nadležnosti.
               
            
                  2.
               
               
                  Drugi tužbeni razlog: povreda Uredbe (EU) 2019/943 Europskog parlamenta i Vijeća (1)
                  
                  
                              —
                           
                           
                              ACER nije ovlašten utvrditi mehanizam kojim se u okviru predizbora isključuju interni mrežni elementi pri izračunu kapaciteta.
                           
                        
                              —
                           
                           
                              ACER je svojom odlukom (i) odredio kritične elemente mreže, (ii) predvidio nejednaku primjenu PTDF vrijednosti na interne mrežne elemente i prekozonske mrežne elemente i (iii) uveo kriterij učinkovitosti za interne mrežne elemente. Time se povređuje članak 16. stavci 4. i 8. Uredbe (EU) 2019/943.
                           
                        
                              —
                           
                           
                              ACER je u pobijanoj odluci odredio da se konfiguracije zona trgovanja trebaju preispitati određenom metodom i u određenim rokovima. To se protivi Uredbi (EU) 2019/943.
                           
                        
                              —
                           
                           
                              Operatori prijenosnog sustava de facto su prisiljeni na svojim internim mrežnim elementima na raspolaganju držati 100 % minimalnog kapaciteta trgovanja i više za prekograničnu trgovinu. To se protivi Uredbi (EU) 2019/943.
                           
                        
                              —
                           
                           
                              ACER dugoročno želi iz izračuna kapaciteta isključiti interne vodove s PTDF vrijednosti manjom od 10 %. To se protivi Uredbi (EU) 2019/943.
                           
                        
                              —
                           
                           
                              Uvođenjem kriterija učinkovitosti zaobilazi se prijelazna odredba iz članka 15. stavka 2. Uredbe (EU) 2019/943.
                           
                        
                              —
                           
                           
                              ACER-ova odluka protivi se članku 14. stavka 5. Uredbe (EU) 2019/943 jer ne uzima u obzir nova ulaganja u mrežnu infrastrukturu.
                           
                        
                              —
                           
                           
                              ACER zahtijeva dalekosežnu primjenu korektivnih mjera. To se protivi zahtjevima Uredbe (EU) 2019/943.
                           
                        
                              —
                           
                           
                              ACER zaobilazi odredbe Uredbe (EU) 2019/943 o novoj konfiguraciji zona trgovanja.
                           
                        
                              —
                           
                           
                              ACER si stvara nadležnost za novo uređenje zona trgovanja i tako postupa protivno članku 14. stavcima 3., 4. do 8. i članku 15. stavcima 5. i 7. Uredbe (EU) 2019/943.
                           
                        
            
                  3.
               
               
                  Treći tužbeni razlog: povreda Uredbe Komisije (EU) 2015/1222 (2)
                  
                  
                              —
                           
                           
                              Kriterij učinkovitosti koji je uveo ACER de facto prisiljava države članice na rekonfiguraciju njihovih zona trgovanja. To se protivi zahtjevima Uredbe (EU) 2015/1222.
                           
                        
                              —
                           
                           
                              ACER zahtijeva dalekosežnu primjenu korektivnih mjera. To se protivi zahtjevima Uredbe (EU) 2015/1222.
                           
                        
            
                  4.
               
               
                  Četvrti tužbeni razlog: povreda načela proporcionalnosti
                  ACER-ova odluka je neproporcionalna jer nije prikladna za postizanje ciljeva Uredbe (EU) 2015/1222.
               
            
                  5.
               
               
                  Peti tužbeni razlog: povreda zabrane diskriminacije
                  Utvrđivanje kritičnih elemenata mreže i prijevremenih korektivnih mjera za rješavanje tokova petlje znači neizravnu diskriminaciju na temelju državljanstva.
               
            
         (1)  Uredba (EU) 2019/943 Europskog parlamenta i Vijeća od 5. lipnja 2019. o unutarnjem tržištu električne energije (SL 2019., L 158, str. 54.)
      
         (2)  Uredba Komisije (EU) 2015/1222 оd 24. srpnja 2015. o uspostavljanju smjernica za dodjelu kapaciteta i upravljanje zagušenjima (SL 2015., L 197, str. 24.)